CELEX: 62013TN0273
Language: da
Date: 2013-05-17 00:00:00
Title: Sag T-273/13: Sag anlagt den 17. maj 2013 — Sarafraz mod Rådet

20.7.2013   
            
            
               DA
            
            
               Den Europæiske Unions Tidende
            
            
               C 207/48
            
         Sag anlagt den 17. maj 2013 — Sarafraz mod Rådet
   (Sag T-273/13)
   2013/C 207/79
   Processprog: tysk
   
      Parter
   
   
      Sagsøger: Mohammad Sarafraz (Teheran, Iran) (ved advokat T. Walter)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 206/2013 af 11. marts 2013 om gennemførelse af artikel 12, stk. 1, i forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran annulleres, for så vidt som den vedrører Mohammad Sarafraz.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende: Tilsidesættelse af sagsøgerens ret til forsvar
               
                           —
                        
                        
                           Rådet har tilsidesat sagsøgerens ret til effektiv retsbeskyttelse og særligt begrundelseskravet, idet Rådet ikke har givet en tilstrækkelig begrundelse for opførelsen af sagsøgeren på listen i bilaget til den anfægtede gennemførelsesforordning.
                        
                     
                           —
                        
                        
                           Rådet har tilsidesat sagsøgerens ret til at blive hørt, idet Rådet ikke har givet sagsøgeren den mulighed, der er fastsat i artikel 12, stk. 2, i forordning (EU) nr. 359/2011 (1), for at fremsætte bemærkninger til hans opførelse på sanktionslisten og dermed for at foranledige Rådet til at foretage en fornyet overvejelse.
                        
                     
         
               2)
            
            
               Andet anbringende: Manglende grundlag for sagsøgerens opførelse på sanktionslisten
               
                           —
                        
                        
                           Det fremgår ikke af de grunde, som Rådet har anført som begrundelse for at opføre sagsøgeren på sanktionslisten, hvilket konkret retsgrundlag, Rådet herved baserede sig på.
                        
                     
                           —
                        
                        
                           Rådet har foretaget en klart urigtig vurdering af de faktiske omstændigheder ved at have opført sagsøgeren på listen i bilaget til den omtvistede gennemførelsesforordning.
                        
                     
                           —
                        
                        
                           Særligt kan den eneste konkrete grund, som Rådet har anført, til at opføre sagsøgeren på sanktionslisten, ikke begrunde dette.
                        
                     
         
               3)
            
            
               Tredje anbringende: Tilsidesættelse af princippet ne bis in idem
               
                           —
                        
                        
                           Den eneste konkrete grund, som Rådet har anført, til at opføre sagsøgeren på sanktionslisten, har allerede været genstand for en sanktion fra de britiske mediemyndigheder.
                        
                     
                           —
                        
                        
                           Rådet har ikke gjort gældende, at der trods henholdsvis efter denne sanktion er forekommet yderligere overtrædelser, der kan begrunde opførelsen på sanktionslisten.
                        
                     
         
               4)
            
            
               Fjerde anbringende: Tilsidesættelse af sagsøgerens grundlæggende rettigheder til at udøve sin medie- og ytringsfrihed, samt sin bevægelsesfrihed og ejendomsret
               
                           —
                        
                        
                           Opførelsen af sagsøgeren på sanktionslisten udgør et uberettiget og uforholdsmæssigt indgreb i sagsøgerens medie- og ytringsfrihed, der navnlig har til formål at hindre sagsøgeren, henholdsvis den radio- og tv-virksomhed, som han forestår, i at rapportere fra og til Europa.
                        
                     
                           —
                        
                        
                           Opførelsen af sagsøgeren på sanktionslisten udgør et uberettiget og uforholdsmæssigt indgreb i flere beskyttede grundlæggende rettigheder (ejendomsretten, retten til fri erhvervsudøvelse og bevægelsesfriheden).
                        
                     
         
      (1)  Rådets forordning (EU) nr. 359/2011 af 12.4.2011 om restriktive foranstaltninger over for visse personer, enheder og organer på baggrund af situationen i Iran (EUT L 100, s. 1).